Diari Oficial de la Generalitat Valenciana


Sumari del DOGV 1466, del 18-01-1991 (1991/819996)

DECRET 207/1990, de 26 de desembre, del Consell de la Generalitat Valenciana, pel qual s'acorda la constitució de la Societat Mercantil Promocions Públiques Esportives, S. A.
------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1990/12/26/207/dof/vci/html**

### Dades del document

Número de DOGV
:   1466

Data del DOGV
:   18-01-1991

Secció del DOGV
:   DISPOSICIONS GENERALS

Número del document
:   1991/819996


Data del document
:   26-12-1990

Organisme emissor
:   Conselleria de Cultura, Educació i Ciència

Tipus de document
:   Decret

Decret 207/1990, de 26 de desembre, del Consell de la Generalitat Valenciana, pel qual acorda la constitució de la societat mercantil Promocions Públiques Esportives, S.A.  
Atés que la Generalitat Valenciana té competència exclusiva sobre l?esport i l?oci, segons l'article 31.28 de l?Estatut d'Autonomia de la Comunitat Valenciana, el Govern Valencià, d'acord amb el que preveu l'article 21.g) de la Llei 5/1983, de 30 de desembre, de Govern Valencià, i l'article 59 de la Llei 3/1986, de 24 d'octubre, de Patrimoni de la Generalitat Valenciana, considera convenient, per a una major agilitació en la gestió de l'activitat esportiva, la constitució d'una societat mercantil que tinga per objecte, entre altres, l?organització de tota classe d?activitats referents al circuit de velocitat de Cheste i de tots aquells esdeveniments esportius internacionals de caràcter extraordinari que es programen a la Comunitat Valenciana.  
En virtut d'això, a proposta del Conseller de Cultura, Educació i Ciència i amb la deliberació prèvia del Govern Valencià en la reunió del dia 26 de desembre de 1990,  
DECRETE:  
Article primer  
1. S?acorda la constitució d'una societat amb forma d?anònima, sota la denominació de Promocions Públiques Esportives, SA, en l?àmbit territorial de la Comunitat Valenciana, dependent de la Conselleria de Cultura, Educació i Ciència.  
2. S'aproven els estatuts pels quals haurà de regir-se la societat, incorporats com a annex a aquest decret.  
3. S'aprova la subscripció per la Generalitat Valenciana d'accions representatives d'un capital social per import de deu milions de pessetes.  
Article segon  
El capital social és de deu milions de pessetes (62.463.941 PTA), que estarà representat per deu accions d?1.000.000 PTA cadascuna.  
Article tercer  
La societat que es constitueix tindrà la condició d'empresa de la Generalitat Valenciana, d'acord amb l'article 5 de la Llei 4/1984, de 13 de juny, d'Hisenda Pública de la Generalitat Valenciana, i per la qual es regularan aquelles matèries que li siguen d'aplicació.  
Article quart  
L?objecte social de Promocions Públiques Esportives, SA és:  
- L?organització de qualsevol classe d'activitats referents al circuit de velocitat de Cheste i de tots aquells esdeveniments esportius internacionals de caràcter extraordinari que es programen a la Comunitat Valenciana, i les construccions, explotacions i activitats que hi tinguen relació, i les comercials, industrials i serveis hotelers que servesquen de complement a l'objecte social.  
- Detenir la condició de beneficiària en les expropiacions que haguessen de dur a terme per a l'adquisició de tota classe de béns que fossen necessaris per a la implantació, gestió i construcció de les activitats de l'objecte social.  
Les activitats que integren l'objecte social podran ser desenrotllades, totalment o parcial, de mode indirecte, mitjançant la titularitat d'accions o de participacions en societats amb objecte idèntic o anàleg.  
DISPOSICIONS FINALS  
Primera  
S'autoritza la Conselleria de Cultura, Educació i Ciència i la Conselleria d'Economia i Hisenda perquè en l?àmbit de les seues respectives competències dicten les disposicions necessàries i adopten els acords corresponents per a l?execució del que disposa aquest decret, i en especial al Conseller de Cultura, Educació i Ciència per a l'atorgament de l?escriptura de la fundació, amb formalització dels estatuts socials, com també per a formalitzar la inscripció en els registres públics corresponents.  
Segona  
La subscripció d'accions s'efectuarà a càrrec dels fons previstos en el programa 457.10 del Servei 10 (Direcció General d'Esports), capítol 8 dels pressupostos de la Generalitat Valenciana per a 1991.  
Tercera  
Aquest decret vigeix el mateix dia de la publicació en el Diari Oficial de la Generalitat Valenciana.  
València, 26 de desembre de 1990.  
El President de la Generalitat Valenciana,  
JOAN LERMA I BLASCO  
El Conseller de Cultura, Educació i Ciència,  
ANTONI ESCARRE ESTEVE  
ANNEX  
Estatuts de la Societat Mercantil Promocions Públiques Esportives, SA  
TITOL I   
Denominació, objecte, domicili, duració i començament de les operacions de la societat  
Article primer. Denominació.  
La societat anònima que es constitueix amb la denominació Promocions Públiques Esportives, SA, és de nacionalitat espanyola i es configura com a empresa de la Generalitat Valenciana d?acord amb l'article 5 de la Llei 4/1984, de 13 de juny, d'Hisenda Pública de la Generalitat Valenciana.  
Aquesta societat, sense perjudici de la seua dependència de la Conselleria de Cultura, Educació i Ciència, gaudirà de la personalitat jurídica pròpia i tindrà plena capacitat d?obrar per al compliment dels seus objectius, i es regirà per aquests estatuts i per les disposicions legals mercantils i administratives supletòries.  
Article segon. Objectiu.  
La societat Promocions Públiques Esportives, SA té com a objecte:  
- L?organització de tota classe d?activitats referents al Circuit de Velocitat de Cheste i de totes aquelles esdevinences esportives internacionals de caràcter extraordinari que es programen a la Comunitat Valenciana, com també les construccions, explotacions i activitats relacionades amb això, com les comercials, industrials i serveis hotelers que servesquen de complement a l?objecte social.  
Detenir la condició de beneficiària en les expropiacions que haguessen de dur a terme per a l'adquisició de tota classe de béns que fossen necessaris per a la implantació, gestió i construcció de les activitats de l?objecte social.  
Les activitats que integren l?objecte social podran ser desenrotllades, totalment o parcial, de manera indirecta, per mitjà de la titularitat d'accions o de participacions en societats amb objecte idèntic o anàleg.  
Article tercer. Domicili.  
El seu domicili social es fixa a València.  
Es competència del Consell d?Administració crear, suprimir i traslladar sucursals, oficines i delegacions.  
Article quart. Durada i començament de les operacions.  
La durada de la societat és indefinida i dóna començament a les operacions en el dia de l'atorgament de l'escriptura de la seua constitució.  
La societat podrà dissoldre?s en qualsevol moment si s'acorda vàlidament o es dóna alguna de les circumstàncies previstes en la llei.  
TITOL II   
Capital social. Accions  
Article cinquè. Capital.  
El capital social es fixa en deu milions de pessetes (81.472.429 PTA) representat per deu accions nominatives d?1.000.000 de pessetes cada una d'aquestes numerades correlativament de l'1 al 10, ambdues incloses, totalment subscrites i desemborsades.  
Article sisè. Drets i llibre de registre d'accions.  
Les accions, que estaran representades per títols que podran ser múltiples, confereixen als seus titulars legítims la condició de socis, i els atribueixen els drets reconeguts en la legislació vigent i en aquests estatuts, donant a cada una d'aquestes dret a un vot. La societat durà un llibre de registre de les accions amb el contingut i amb la forma legals, i solament reputarà accionista a qui s'hi trobe inscrit.  
TITOL III  
Article seté. òrgans socials.  
Els òrgans rectors de la societat són:  
- La Junta General.  
- El Consell d?Administració.  
LA JUNTA GENERAL  
Article vuité. Atribucions de la Junta General.  
Són atribucions de la Junta General totes les que hi conferesca la legislació en matèria de societats anònimes i, en general, totes les que siguen necessàries per al desenvolupament de l'activitat social, sense perjudici dels requisits exigits en les disposicions legals vigents a les empreses de la Generalitat Valenciana, i específicament:  
a) Nomenar els vocals del Consell d?Administració.  
b) Modificar els estatuts.  
c) Augmentar o disminuir el capital social.  
d) Emetre obligacions.  
e) Aprovar l?inventari, els balanços, els comptes anuals i els plans i programes de gestió, fins i tot en els aspectes financers i de crèdit.  
Article nové. Funció.  
Els accionistes reunits en Junta General, convocada i constituïda de conformitat amb aquests estatuts, decidiran per majoria en els assumptes propis de la competència d'aquest òrgan.  
Tots els socis, fins i tot els dissidents i els que no han participat en la reunió, quedaran sotmesos als acords de la Junta General, sense perjudici dels drets o facultats d'impugnació i d'una altra índole que els concedeix la llei especial.  
Article deu. Classes.  
Les juntes generals podran ser ordinàries o extraordinàries i les convocarà el Consell d?Administració.  
La Junta General ordinària es reunirà necessàriament dins dels primers sis mesos de cada exercici, per a censurar la gestió social, aprovar, si escau, els comptes de l?exercici anterior i resoldre l'aplicació del resultat.  
Tota junta que no siga prevista en el paràgraf anterior tindrà la consideració de Junta General Extraordinària.  
Article onze. Junta Universal.  
La junta s'entendrà convocada, i quedarà vàlidament constituïda per a tractar qualsevol assumpte i en qualsevol lloc del territori de la Comunitat Valenciana, sempre que estiga present el capital desemborsat i els assistents accepten per unanimitat la seua celebració.  
Article dotze. Constitució de la junta.  
1. Regla general.  
- La Junta General serà constituïda vàlidament en primera convocatòria quan els accionistes presents i representats posseesquen, almenys, el vint-i-cinc per cent del, capital subscrit amb dret a vot..  
En segona convocatòria serà vàlida la constitució de la junta, qualsevol que siga el capital concurrent a aquesta.  
2. Supòsits especials.  
- Perquè la Junta General, ordinària o extraordinària, puga acordar vàlidament l?emissió d'obligacions, l'augment o la disminució del capital, la transformació., fusió o escissió de la societat, i en general, qualsevol modificació dels estatuts socials, caldrà, en primera convocatòria, la concurrència d'accionistes presents o representats que posseesquen, almenys, el cinquanta per cent del capital subscrit amb dret a vot.  
En segona convocatòria serà suficient la concurrència del vint-i-cinc per cent d'aquest capital. Però quan concórreguen accionistes que representen menys del cinquanta per cent del capital subscrit amb dret a vot, els acords als quals es refereix el paràgraf anterior solament podran adoptar-se vàlidament amb el vot favorable dels dos terços del capital present i representat en la junta.  
A més, hauran de complir-se aquelles normes de dret positiu que per a l'adopció de les modificacions estatutàries que assenyalen, exigesquen imperativament l?aquiescència o consentiment de tots els interessats, o l'acord especial de la majoria de les accions de la classe o cada una de les classes afectades, o la majoria de les parts afectades i les parts no afectades d'accions de la mateixa classe, en els casos respectius.  
Article tretze. Manera de deliberar i d'adoptar acords.  
1. Abans d'entrar en l?ordre del dia, es formarà la llista dels assistents, expressant el caràcter o la representació de cada un i el nombre d'accions pròpies i alienes amb què concorren, si escauen. Al final de la llista es determinarà el nombre d'accionistes presents o representats, com també l?import del capital de les quals siguen titulars, especificant el que corresponga a les accions amb dret a vot.  
2. El president de la junta dirigirà les deliberacions concedint la paraula primer als qui l?hagen sol·licitada per escrit i després als qui la demanen verbalment en la reunió, i sempre per rigorós ordre de petició dins d'aquesta preferència.  
3. Cada un dels punts de l?ordre del dia seran objecte de votació per separat.  
4. Els acords s'adoptaran per majoria de les accions amb dret a vot presents o representats en la junta, llevat de quan una norma legal o estatutària exigesca una majoria distinta.  
Article catorze. Les actes i les seues certificacions.  
Després de celebrada la junta, aquesta podrà aprovar l'acta de la reunió; i si no fos així, i dins del termini de quinze dies, l?aprovarà el president i els dos interventors, l'un en representació de la majoria i l'altres per la minoria.  
L?acta aprovada en qualsevol d'aquestes dues formes tindrà força executiva a partir de la data d'aprovació  
Les actes es faran constar en un llibre d'actes degudament legalitzat, i seran signades pel secretari de les juntes generals o de la sessió amb el vist-i-plau de qui hi hagués actuat com a president, i, a més, si escau, pels dos interventors esmentats en el paràgraf anterior.  
Les certificacions de les actes i dels acords de la Junta General s'expediran d'acord amb el que disposa l'article 109 del Reglament del Registre Mercantil.  
TITOL IV   
El Consell d?Administració  
Article quinze. Funcions.  
El Consell d?Administració és l?òrgan gestor i representatiu de la societat en la més amplia mesura, en judici i fora d?aquest, sense unes altres limitacions que les derivades dels acords vàlids adoptats per la Junta General i les facultats atribuïdes expressament a aquesta junta per la llei o pels estatuts.  
Article setze. Determinació de la seua estructura.  
L?Administració i la representació de la societat anirà a càrrec d'un Consell d?Administració.  
1. El Consell d?Administració serà nomenat per la Junta General i estarà integrat pel president i per un nombre de consellers no inferior a tres ni superior a nou.  
Els consellers que corresponga nomenar a la Generalitat Valenciana ho seran a proposta del Govern Valencià.  
2. El Consell d?Administració elegirà entre els seus membres un vice-president, que substituirà el president en els casos de vacant, absència, malaltia o impediment legítim, i exercirà, així mateix, les atribucions que li delegue el president. En defecte del vice-president actuarà com a tal el conseller de més edat.  
3. El secretari serà previst pel Consell d?Administració entre els seus membres. En cas d?absència o impossibilitat, el secretari serà substituït pel conseller de menor edat.  
4. Incumbeix també al Consell d?Administració la designació d'un o diversos consellers delegats. L?acord de delegació haurà d?expressar, a més, si delega també, de quina manera, amb quina extensió i a qui, el poder de representació.  
Article disset. Convocatòria, constitució i adopció d'acords.  
1. El Consell d?Administració serà convocat pel seu president, o qui faça les seues funcions, quan ho considere convenient i almenys una vegada cada tres mesos. Ho haurà de fer, a més, quan ho sol·liciten la majoria dels consellers.  
A tota convocatòria del Consell d?Administració s'adjuntarà l?ordre del dia dels assumptes que han de ser tractats i haurà de realitzar-se amb una antelació mínima de quaranta-vuit hores en el moment d'iniciar-se la reunió del Consell.  
2. El Consell d?Administració quedarà vàlidament constituït quan concórreguen a la reunió la meitat més un dels seus components.  
Els acords es prendran per majoria absoluta de vots dels consellers concurrents a la sessió i en cas d'empat decidirà el del president o el de qui el substituesca.  
Les actes del Consell s'estendran en el llibre especial destinat a aquest fi i seran firmades pel president i pel secretari.  
Article divuit. Duració i retribució.  
El termini de duració del càrrec del membre del Consell d?Administració serà de cinc anys, podent ser reelegits, una o més vegades, pel mateix termini.  
L?exercici del càrrec serà gratuït.  
Per a pertànyer al Consell d?Administració no es requereix la qualitat d'accionista.  
Article dinou. Facultats.  
De mode concret, corresponen al Consell d?Administració:  
1. Comparèixer i actuar en nom de la societat en tots els assumptes i actes administratius, judicials, civils, mercantils i penals, davant de l?Administració de l'Estat i corporacions públiques de tot ordre, i també davant de qualsevol jurisdicció (ordinària, administrativa, especial, laboral, etc.) i en qualsevol instància exercitant tota classe d'accions que li corresponga en defensa dels sens drets, en judici i fora d'aquest, atorgant els oportuns poders a procuradors i graduats socials o altres persones, nomenant advocats perquè representen i defensen la societat davant els anomenats tribunals i organismes, amb o sense facultat de substituir.  
2. Dirigir i administrar els negocis socials, atenent a la gestió d'aquests d'una manera constant. Amb aquesta finalitat, establirà les normes de govern i el règim d'administració i funcionament de la societat, organitzant i reglamentant els serveis tècnics i administratius d'aquesta.  
3. Celebrar tota classe d'actes i contractes d'administració ordinària sobre qualsevol classe de béns o drets, mitjançant els pactes i condicions que jutge convenients, i en aquest sentit, constituir, modificar i extingir contractes de tota classe, especialment d'arrendament; exercitar i complir tota classe de drets i obligacions i fins i tot, en comunitats; reconèixer, acceptar, pagar i cobrar deutes i crèdits; donar i agafar diners en préstec, amb garantia personal o sense, de fiança, senyal, hipoteca, anticresi o qualsevol altra, podent fins i tot obligar solidàriament la societat si hagués algun o alguns altres codeutors, qualsevol que siga la quantia que corresponga en el dèbit a cada prestatari.  
4. Realitzar tota classe d'actes i contractes d'adquisició, disposició, alienació o gravamen sobre tota classe de béns o drets, mobles o immobles, mitjançant els pactes i condicions que jutge convenient, i en aquest sentit comprar, vendre, permutar, cedir en pagament o per a pagament, realitzar aportacions, retractes, opcions i temptejos; concertar contractes d'arrendament financer sobre qualsevol classe de béns, fins i tot immobles; constituir, modificar, subrogar, postposar, extingir i cancel·lar senyals, hipoteques i anticresis servituds, usdefruits i qualssevol drets reals; realitzar agrupacions, segregacions, divisions, declaracions d'obra nova, obra enderrocada i constitucions de propietat horitzontal.  
5. Decidir la participació de la societat en altres que l?objecte siga idèntic o anàleg i concórrer a la seua constitució, modificació i dissolució, exercitant tots els drets i obligacions inherents a la qualitat de soci i acceptar i exercir càrrecs en aquestes.  
6. Prendre part en concursos i subhastes, formulant propostes, acceptant adjudicacions i prestant, si escau, les fiances o garanties mobiliàries i immobiliàries que s'exigeixen.  
7. Portar la firma i actuar en nom de la societat en tota classe d'operacions bancàries, obrint i tancant comptes corrents, ordinaris o de crèdit disposant d'aquests; intervenir en lletres de canvi com a lliurador, acceptant, avalista, endossant, endossatari o tenidor d'aquestes, obrir crèdits, amb garantia o sense, i cancel·laris; fer transferències de fons, rendes, crèdits o valors, usant qualsevol procediment de gir o moviment de diners; aprovar saldos de comptes, liquidacions; constituir i retirar dipòsits, compensar comptes, formalitzar canvis; tot això realitzable, tant amb el Banc d'Espanya i la banca oficial, com amb entitats bancàries privades i qualsevol organisme de l'administració de l'Estat.  
8. Nomenar, destinar i despedir tot el personal de la societat, assignant-li els sous i les gratificacions que corresponguen.  
9. Conferir poders a qualsevol persona, generals, mercantils o especials, en els terminis que considere convenients i amb la denominació a l'apoderat de gerent, director, director general o la que estime adequada, amb facultat o sense de substitució, i revocar-los.  
Article vint. President del Consell d?Administració.  
1. El president del Consell d?Administració ho serà també de la societat i li correspon:  
a) La representació del Consell d?Administració amb els més amplis poders, i poden prendre, en circumstàncies especials i sota la seua responsabilitat, les mesures que jutge convenients als interessos de la societat i donar compte posteriorment al Consell d?Administració.  
b) L?alta inspecció de tots els serveis de la societat i vigilància del desenvolupament de l'activitat social.  
c) Vetllar pel compliment dels estatuts i dels acords presos pel Consell.  
d) Dirigir les tasques del Consell d?Administració, ordenar la convocatòria de les reunions d'aquest, fixar l?ordre del dia de les reunions i presidir-les, dirigir les deliberacions, dirimir els empats amb el seu vot de qualitat i cloure les sessions.  
e) Decidir en totes les qüestions no reservades al Consell ni al director o que aquell li delegue.  
f),Proposar al Consell el nomenament i separació del director de la societat i també la seua retribució.  
g) Visar les certificacions que expedesca el secretari, les actes de les reunions, els balanços, comptes, estats i memòries que hagen de ser sotmeses a la Junta General.  
h) Proposar al Consell la retribució del personal de la societat.  
i) Les facultats que li delegue el Consell d?Administració.  
j) La resta de facultats atribuïdes pels estatuts.  
2. El president podrà delegar amb caràcter permanent o temporal determinades funcions en el vice-president, consellers i gerent.  
Article vint-i-un. Gerent.  
El gerent podrà ser designat pel Consell d?Administració, el qual es reserva les facultats necessàries per a assegurar el govern de la societat i assignarà a aquell l'exercici permanent i efectiu de les facultats de gestió i executives que estime convenients dins dels límits i d'acord amb les directrius assenyalades pel Consell.  
TITOL V   
Règim econòmic de la societat  
Article vint-i-dos. Exercici social.  
Els exercicis socials coincidiran amb els anys naturals i es tancaran el 31 de desembre de cada any. Per excepció, el primer exercici començarà el dia de l'atorgament de l'escriptura de constitució.  
Article vint-i-tres. Comptes anuals.  
Els comptes anuals comprendran el balanç, el compte de pèrdues i guanys i la memòria; aquests documents formen una unitat; es redactaran en la forma i amb el contingut que estableix la Llei de 17 de juliol de 1951 i la Llei 19/1989, de 25 de juliol, de reforma parcial i adaptació de la legislació mercantil a les directives de la Comunitat Econòmica Europea en matèria de societats, i el Codi de Comerç.  
El Consell d?Administració està obligat a formular, en el termini màxim de tres mesos comptadors a partir del tancament de l?exercici social, els comptes, l?informe de gestió i la proposta d?aplicació del resultat, i, si escau, els comptes i l?informe de gestió consolidats.  
Els comptes anuals i l'informe de gestió hauran de ser firmats pel Consell d?Administració.  
La verificació dels comptes anuals i de l'informe de gestió per auditors de comptes es realitzarà en la forma i casos que determina la legislació aplicable a les societats anònimes.  
Article vint-i-quatre. Aplicació del resultat i reserva general.  
Els comptes anuals s'aprovaran per la Junta General.  
La Junta General resoldrà sobre l'aplicació del resultat de l?exercici d?acord amb el balanç aprovat.  
TITOL VI   
Modificació d'estatuts: augment i reducció de capital  
Article vint-i-cinc. Norma general.  
La modificació d'aquests estatuts haurà de ser acordada per la Junta General i exigirà la concurrència de tots els requisits legals.  
En tot cas, l'acord es farà consignar en escriptura pública que s'inscriurà en el Registre Mercantil i es publicarà en el Butlletí Oficial del Registre Mercantil i en el Diari Oficial de la Generalitat Valenciana.  
Article vint-i-sis. Augment i reducció de capital.  
Es regiran per les disposicions vigents les modalitats, els requisits i la resta de circumstàncies de l'augment i de la reducció del capital social.  
TITOL VII   
Dissolució i liquidació  
Article vint-i-set. Dissolució.  
La societat es dissoldrà en els casos i amb els requisits establerts en la legislació mercantil especial i en la específica de la Generalitat Valenciana per a les empreses públiques.  
Article vint-i-vuit. Liquidació.  
Una vegada dissolta la societat, s'obrirà el període de liquidació, excepte en els supòsits en què legalment no corresponga.  
Correspon a la Junta General el nomenament dels liquidadors un o més en nombre imparell, simultàniament o posteriorment a l'acord de dissolució.  
El Consell d?Administració restarà constituït en Comissió Liquidadora excepte que la Junta General, en acordar la dissolució, determine una altra cosa. Si el Consell d?Administració estigués compost per un nombre parell de consellers restaria exclòs el de més edat.  
TITOL VIII  
Jurisdicció  
Article vint-i-nou  
1. La societat estarà sotmesa a les normes comunes sobre competència i jurisdicció aplicables a les persones de dret privat, sense perjudici de les responsabilitats que corresponguen en funció de la naturalesa dels béns i drets que constitueixen el seu patrimoni.  
2. En el supòsit d'existència de distints socis, tota divergència o qüestió que puga sorgir entre la societat i els seus accionistes o entre aquests com a tals i el Consell d?Administració, tant durant el període de vigència de la societat com en el període de dissolució, les parts, amb renúncia del seu fur territorial propi, se sotmeten als jutjats i tribunals de la ciutat de València.


Còpia Permalink ELI